Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO--AMALEMBO YA CALO CIPYA
CABA MULI
Bushe kuti mwatemwa ukubelenga ici cipande mu %%?
EeAwe
Ukutendeka 19:1-38
19 Nomba bamalaika balya babili bafikile ku Sodomu icungulo, ninshi Lote ekele pa mpongolo ya musumba wa Sodomu.+ Ilyo Lote abamwene, aimine ku kuyabasengela kabili awile pa nshi ubukupeme.+2 E lyo atile: “Shi nomba, mwe bashikulu, iseni ku ng’anda ya mubomfi wenu no kusendama kabili muleke imusambe amakasa.+ E lyo mwingacelela no kuya uko muleya.”+ Na bo batile: “Iyo, lelo mu lubansa lwa mu musumba e mo twalasendama.”+3 Lelo abakoseelepo fye,+ basuka baya nankwe no kwingila mu ng’anda yakwe. E lyo abapekanishishe umutebeto,+ kabili apangile umukate ushatutumuka,+ na bo baliliile.4 Ilyo tabalasendama, abaume ba mu musumba, abena Sodomu, bashingile ing’anda,+ abalumendo na baume abakote, abantu bonse balimine.+5 Kabili batwalilile ukubilikisha kuli Lote no kumweba ukuti: “Bali kwi abaume abeshile kuli iwe buno bushiku? Bafumishe kuli ifwe uleke tuulungane na bo.”+6 Asukile Lote afuma aya kuli bena ku mwinshi, no kusha aisalako iciibi.7 E lyo atile: “Mwe bamunyinane, mwicita icabipa.+8 Moneni, ndi na bana banakashi babili abashasendamapo no mwaume.+ Lekeni mbafumishe kuli imwe. E lyo mucite kuli bena fyonse ifyo mulefwaya.+ Lelo kuli aba bantu kwena mwicitako kantu,+ pantu e co beshiile mu cintelelwe ca mutenge wandi.”+9 Na bo batile: “Selako!” E lyo kabili abati: “Bushe uyu muntu uwaba eka uwaisa fye mu calo cesu+ e o aletupingula?+ Nomba twalakucita icibi ukucile co twaciba no kucita kuli bena.” Awe batendeke ukusunkisha ulya muntu Lote,+ kabili bapene bapankule iciibi.+10 E ico bamalaika baikete Lote no kumutintila mu ng’anda umo bali, baisalako ne ciibi.11 Lelo abaume abali pa mwinshi wa ng’anda balibapofwishe,+ ukutula pa balumendo ukufika na ku bakote,+ lelo batwalilile ukufwaya ica kuti basukile banaka umo balefwayafwaya ukuti basange umwinshi.+12 E lyo bamalaika batile kuli Lote: “Bushe pali bambi abo uli na bo kuno? Sofyala na bana bobe abaume na bana bobe abanakashi na bantu bobe bonse mu musumba, bafumye muno muntu!+13 Pantu twalaonaula cino cifulo, pantu ukuilishanya pali aba bantu nakumfwika kuli Yehova,+ ica kuti Yehova atutumine ku konaula umusumba uno.”+14 E ico Lote aile kuli bashifyala abali no kuupa abana bakwe abanakashi, no kubeba ati: “Imeni! Fumeni muli cino cifulo, pantu Yehova alaonaula uno musumba!”+ Lelo bashifyala bamwene kwati aleangala fye.+15 Nomba ilyo bwacele, e lyo bamalaika balya bacililemo ukucincisha Lote, abati: “Ima! Senda umukashi obe na bana bobe babili abanakashi abali pano,+ epali na iwe waonawilwa pamo na bena musumba pa mulandu wa bubi bwabo!”+16 Ilyo aleshingashinga,+ e lyo bamalaika, pa mulandu wa kuti Yehova alimumfwilile uluse,+ bamwikete ku kuboko, baikata no kuboko kwa mukashi wakwe na maboko ya bana bakwe babili abanakashi e lyo bamufumya no kuyamusha ku nse ya musumba.+17 Nomba ilyo fye babafumishe ku nse ya musumba, atendeke ukusosa ati: “Fulumuka no kupususha umweo obe!+ Wilolesha ku numa+ kabili wi-iminina muli cino Citungu conse!+ Fulumukila ku mpili epali waonaulwa!”+18 E lyo Lote atile kuli bena: “Ifyo te fyo, mwe Yehova!19 Moneni, apo namusekelela+ mu mubomfi wenu ica kuti mulekonkanyapo fye ukuba ne cikuuku+ kuli ine ico mulangile kale pa kupususha umweo wandi,+ lelo ine nafilwa ukufulumukila ku ncende ya mpili epali icabipa camponena no kufwa nafwa.+20 Moneni, kuli umusumba mupepi uko ningafulumukila kabili unono.+ Lekeni e ko mfulumukile—bushe ifi nalomba kuli imwe ukuti mfulumukile kuli aka kamusumba no kuba no mweo,+ te kanono kuli imwe?”21 E ico amwebele ati: “Mona ici na co nakusuminisha,+ nshaonaule umusumba uo walandapo.+22 Angufyanya! Fulumukilako, pantu nshacite nangu cimo kano ubale ufike kulya!”+ E co ainikile ishina lya ulya musumba ati Soari.+23 Akasuba kali nakabalika pali ulya musumba ilyo Lote afikile ku Soari.+24 E lyo Yehova aloseshe imfula iya mabwe ya mingu no mulilo pali Sodomu na Gomora, ukufuma kuli Yehova, mu muulu.+25 E fyo aonawile imisumba ilya, ne ncende yonse na bekashi bonse aba mu misumba kumo ne fimenwa fya mu mushili.+26 Kabili umukashi wakwe uwali ku numa yakwe aloleshe ku numa, kabili asangwike ilibwe lya mucele.+27 Awe Abrahamu acelele ulucelo ukuya pa ncende ilya ine aimininepo ku cinso ca kwa Yehova.+28 E lyo aloleshe lwa ku Sodomu na Gomora na lwa ku ncende yonse iya mu Citungu cilya no kumona ifyacitike. Kabili moneni, kwali icushi icatikama icalefuuka ukufuma mu ncende ilya kwati cushi ce lungu!+29 Nomba ilyo Lesa aonawile imisumba ya mu Citungu cilya aibukishe Abrahamu, pa kukanaonaula Lote ilyo aleonaula imisumba umo Lote aleikala.+30 Pa numa Lote afumine mu Soari no kuyaikala mu ncende ya mpili, na bana bakwe babili abanakashi baali nankwe,+ pantu alitiinine ukwikala mu Soari.+ E ico atendeke ukwikala mu lucengo, pamo na bana bakwe babili abanakashi.31 E lyo ibeli lyatile ku mwaice: “Shifwe nakula kabili mu calo cino tamuli umwaume uwa kuti akumane na ifwe ukulingana no musango wa ba pano isonde.+32 Natunwenshe shifwe umwangashi+ no kusendama nankwe pa kuti ubufyashi bwa kwa shifwe bwikaloba.”+33 Awe banwenseshe shibo umwangashi bulya bushiku;+ ne beli lyaingileko no kusendama na wishi, lelo taishibe ilyo umwana wakwe asendeme nankwe ne lyo aimine.34 Nomba ubushiku bwakonkelepo ibeli lyatile ku mwaice bantu: “Mona, ine nacisendama na shifwe ubushiku. Natumunwenshe umwangashi na buno bushiku. Nobe wingileko, no kusendama nankwe, pa kuti ubufyashi bwa kwa shifwe bwikaloba.”35 Awe banwenseshe shibo umwangashi imiku iingi na bulya bwine bushiku; e lyo umwaice bantu aimine no kuyasendama nankwe, lelo taishibe ilyo umwana wakwe asendeme nankwe ne lyo aimine.36 Kabili abana banakashi ba kwa Lote bonse babili balimiite kuli shibo.+37 Mu kuya kwa nshita umukalamba afyele umwana mwaume no kumwinika ati Moabu.+ E cikolwe ca bena Moabu ukufika pali buno bushiku.+38 No mwaice, na o afyele umwana mwaume no kumwinika ati Ben-ami. E cikolwe ca bana ba kwa Amone,+ ukufika pali buno bushiku.
bem_Latn kam_Latn bem_Latn bem_Latn bem_Latn bem_Latn kam_Latn bem_Latn bem_Latn